**NOORTE ISAMAALISE HARIDUSE PROGRAMM**

**Noorte omaalgatuslike ideede toetus – NOT**

**EESMÄRK**

NOTi eesmärk on toetada organisatsiooni arengule suunatud ja noorte poolt algatatud ideede väljatöötamist ja elluviimist. Projektitoetuste eraldamise kaudu arendatakse noorte planeerimis- ja juhtimisoskust, saadakse uusi kogemusi ja kontakte ning toetatakse ettevõtlikkust Projektide elluviimisel arvestatakse hea juhtimise põhimõtteid nagu vastutus, läbipaistvus, osalus, võrdsus, vastavus organisatsiooni eesmärkidele.

NOT arendab noortes projektide kirjutamise ja elluviimise oskust, meeskonnatöö-, ajaplaneerimise-, eelarve koostamise ja - jälgimise, - analüüsioskusi ja ka muid lisanduvaid oskusi, mis on seotud projekti spetsiifikaga.

**NOORTE OMAALGATUSLIKU PROJEKTI TINGIMUSED**

Noorte omaalgatuslike ideede toetuse (edaspidi NOT) taotlemise juhend reguleerib kodutütardele ja noorkotkastele finantstoetuse eraldamist Kaitseministeeriumi ja Kaitseliidu poolt 21.03.2017 kinnitatud noorte isamaalise hariduse programmi raames aastatel 2017-2023.

1. NOTi saavad taotleda Kodutütarde või Noorte Kotkaste noorliikmed alates 14-eluaastast noorte omaalgatusliku tegevuse toetuseks, et luua võimalusi organisatsioonisiseseks sisukamaks väljaõppeks nii olemasolevatele kui ka uutele potentsiaalsetele liikmetele.
2. Omaalgatuste alla kuuluvad tegevused nagu:
   1. erinevatele noortele suunatud sündmuste korraldamine, mis on Kodutütarde ja Noorte Kotkaste organisatsioonidele kasulikud ka pikemas perspektiivis ning on seetõttu jätkusuutlikkust suurendava tulemiga,
   2. projekti elluviimiseks vajalike kuluvahendite soetamine,
   3. koolituste/seminaride korraldamine,
   4. avatud sündmuste korraldamine.
3. NOTi projekti peavad juhtima projekti idee väljamõtlemisest kokkuvõtete tegemiseni vähemalt kaks noorliiget ja projektimeeskonda peab kuuluma vähemalt üks noorte mentor, kelleks saab olla kas noorteinstruktor ja/või iga Kaitseliidu struktuuriüksuse tegev- või toetajaliige.
4. Ühele projektile eraldatav toetus on maksimaalselt 2000€ ja läbiviimise aeg on piiritletud poole aastaga (ehk 6 kuud).
5. Projekti võib kaas- või omafinantseerida KOV või KOV hallatav asutus (noortekeskus, rahvamaja jne). Sponsorluse korras saadav hüve peab olema projektis kirjeldatud.
6. Projekti sisu ja tegevuskavas kirjeldatu on soovitatavalt seotud Kodutütarde ja Noorte Kotkaste järgukatsete/erikatsete omandamisega.
7. NOTi projekte saab esitada kaks korda aastas. Taotluse esitamise kuupäevadeks on:   
   01. mai; 01.november.
8. NOTi projekti hindamisel lähtutakse eri kriteeriumitest, mille hulgast on kvaliteedinäitajaks:
   1. liikmeskonna suur hõlmatus,
   2. tegevuste võimalikult tugev seos organisatsiooni-siseste koolitusnõuetega,
   3. tegevusulatuse piirkondlik aspekt, et toetada noorte kaasatust kõigis kohalikes omavalitsuses,
9. NOTi allkirjastatud taotlus ja eelarvevorm tuleb esitada isamaalise hariduse programmi juhi meiliaadressile ([aare.vest@kaitseliit.ee](mailto:aare.vest@kaitseliit.ee)). Isamaalise hariduse programmi juhil on õigus küsida täpsustusi ja lisamaterjale enne taotluste esitamise tähtaja saabumist.
10. Taotluste hindamiseks on moodustatud komisjon, kuhu kuuluvad noorteorganisatsioonide peavanemate poolt määratud noortejuhid, isamaalise hariduse programmi juht, noorsootöö arendusjuht ning mõlema struktuuri noorliige, kelleks on aasta parim kodutütar ja noorkotkas. Otsused tehakse 20 tööpäeva jooksul peale taotlusvooru lõppemist. Komisjon on otsustusvõimeline, kui seisukoha esitavad vähemalt neli liiget.
11. NOTi taotluse võib komisjon rahuldada ka osaliselt.
12. Eelmises taotlusvoorus eitava vastuse saanud projekti võib esitada uuesti järgmisel perioodil.
13. Taotluses kirjeldatud väljaõppeüritus tuleb korraldada vastavas poolaastas.
14. Hiljemalt kaks nädalat enne projekti algust esitab projekti eest vastutav isik õppuse plaani noorteinstruktorile.
15. Iga projekti raames läbiviidava sündmuse toimumist tuleb jäädvustada fotodena ja/või videofilmide kujul. Sündmuse järgselt esitatakse 5 parimat fotot või 1 video koos lühikokkuvõttega noorteinstruktorile või maleva/ringkonna sotsiaalmeedia eest vastutajale, kes teeb sündmuse kohta postituse sotsiaalmeedias.
16. Projekti tegevuste läbiviimise järel peab projekti läbiviimise eest vastutav isik esitama kahe nädala jooksul noorteinstruktorile sündmusel osalejate nimekirja ja tagasisidelehed (või tagasisidest tehtud kokkuvõtte). Noorteinstruktor paneb dokumendid üles KL dokumendihaldussüsteemi Isamaalise hariduse programmi alajaotusesse.
17. Projekti eest vastav isik peab täitma tagasiside vormi hiljemalt kolm nädalat pärast sündmust järgneval lingil: [https://forms.gle/Yn7qU31VRrPuQ1fhttps://forms.gle/Yn7qU31VRrPuQ1f5959](https://forms.gle/Yn7qU31VRrPuQ1f59)

**NOORTE OMAALGATUSLIKE IDEEDE TAOTLUS** LISA 1.

|  |
| --- |
| 1. Projekti esitaja(te) andmed *(ees-ja perekonnanimi, telefon, e-posti aadress):* |
| 2. Projekti mentor(id) *(ees-ja perekonnanimi, ametikoht organisatsioonis, telefon, e-posti aadress)*: |
| 3. Projektimeeskond *(ees-ja perekonnanimi, olemasolu korral ametikoht organisatsioonis):* |
| 4. Projekti sihtgrupp *(kellele on tegevus)*: |
| 5. Kirjeldage, milles seisneb teie projekti idee/eesmärk?  Mida soovite teha ja miks?  Milliseid tegevusi planeerite ellu viia? |
| 6. Miks ja kuidas on teie projekt vajalik organisatsioonile, kogukonnale, noortele? |

|  |
| --- |
| 7. Kirjutage esialgne projekti ajakava *(ajalinekestvus, sh planeerimine, eeltööd jms)*: |
| 8. Projekti tulemused *(milline tulemus saavutatakse)*: |

|  |
| --- |
| Kinnitan, et projektis esitatud andmeid võib kasutada projekti esitaja(te)ga (või projekti mentoriga) ühenduse võtmiseks NOT projektikonkursiga seotud tegevuste raames:  *Ees- ja perekonnanimi ……………………… allkirjastatud digitaalselt………… Kuupäev………….*  *Ees- ja perekonnanimi ……………………… allkirjastatud digitaalselt...………. Kuupäev………….* |